Pomorska škola Bakar, Nautička 14, 51222 Bakar, raspisuje

**N A T J E Č A J**

**za zapošljavanje**

**- Voditelj projekta (project manager), 1 izvršitelj, na određeno, nepuno radno vrijeme, 1 godinu, 32 sata tjedno,** za IPA projekt „Uvođenje inovativnih tehnologija i izvannastavnih programa u strukovnim pomorskim školama kako bi se povećala relevantnost učenika na tržištu rada“.

Na natječaj se mogu ravnopravno prijaviti kandidati oba spola.

**Opis posla:**

* Voditelj treba biti posvećen radu na projektu tijekom njegova cjelokupnog trajanja te nakon njegova okončanja, sve do podnošenja završnog izvješća projekta.
* Voditelj će biti odgovoran za izvršenje ciljeva projekta u zadanim vremenskim i financijskim okvirima, koordinaciju aktivnosti između partnera, komunikaciju s ugovarateljem (DEFCO), pravovremenu provedbu i organizaciju svih aktivnosti, podugovaranje kooperanata, svakodnevne poslove, podnošenje izvješća, nadzor, procjenu i sveukupno uspješno okončanje projekta. U okviru obavljanja navedenih zadataka očekuju se i povremena putovanja do Rijeke i Malog Lošinja.

**Uvjeti za zapošljavanje:**

* VSS – magistar struke ili stručni specijalist
* 10 godina iskustva u upravljanju projektima te jedan od međunarodno priznatih certifikata u vođenju projekata
* aktivno znanje engleskog jezika, s naglaskom na izvrsnu vještinu pisanja na engleskom jeziku
* napredno znanje rada na računalu (izvrsno poznavanje paketa programa Microsoft Office s naglaskom na Excel te razumijevanje on-line sustava za učenje i upravljanje)
* položen vozački ispit za vozila B kategorije
* izvrsne komunikacijske, prezentacijske i organizacijske vještine te sklonost timskom radu
* prednost će imati kandidati s prethodnim iskustvom vezanim uz EU projekte te poznavanjem obrazovnog sustava u Republici Hrvatskoj.
* poželjno je i iskustvo u vođenju projekata iz područja informacijskih i komunikacijskih tehnologija (IKT).

**Uz prijavu za natječaj potrebno je dostaviti:**

* Životopis (na hrvatskom i engleskom jeziku)
* dokaz o stečenoj stručnoj spremi (preslika diplome)
* dokaz o hrvatskom državljanstvu ( preslika domovnica)
* dokaz o iskustvu u vođenju projekata
* potvrdu suda da kandidat nije kažnjavan niti se protiv njega vodi kazneni postupak

**O projektu**

Pomorska škola Bakar sa partnerima SŠ “Ambroza Haračića“ Mali Lošinj i Hrvatskom udrugom poslodavaca pokreće projekt u trajanju od 12 mjeseci kroz koji se razvijaju nove, inovativne značajke u pomorskom strukovnom obrazovanju i podiže mogućnost škole da pruži praktično i tržišno usmjereno obrazovanje.

Projekt “Bridging the Gap between Education and Employment through Modernized Maritime VET School Curricula” financijski podupire Europska unija u sklopu Višegodišneg operativnog programa Razvoj ljudskih potencijala u Hrvatskoj, Instrument pretpristupne pomoći (BGUE 04 06-HRD), shema dodjele bespovratnih sredstava: Modernizacija školskih kurikuluma u strukovnim školama u skladu s promjenjivim potrebama tržišta rada/gospodarstva (Europeaid131231/M/ACT/HR). Projekt se provodi u periodu od 22. rujna 2012. do 21. rujna 2013. Cilj projekta je razvijanje novih, inovativnih značajki u pomorskom strukovnom obrazovanju i podizanje mogućnosti škole da pruži praktično i tržišno orijentirano obrazovanje. Ujedno, projekt će dovesti do povećanja sposobnosti ljudskih potencijala i materijalnih mogućnosti u dvije srednje škole, povećanja zapošljivosti učenika, razvoja i ispitivanja Sustava za učenje na daljinu (LMS), razvoja on-line sadržaja za Sustav za učenje na daljinu i poboljšanja komunikacije s lokalnim čimbenicima u pomorskom sektoru.

**Rok za prijavu:**

Prijave na natječaj s naznakom očekivane plaće te pripadajućom dokumentacijom potrebno je dostaviti na adresu: Pomorska škola Bakar, Nautička 14, 51222 Bakar ili na e-mail adresu: info@pomorskabakar.hr s napomenom „Za natječaj“.

**Krajnji rok za prijave je 05 . listopada 2012. godine.**

Nepotpune i nepravovremene prijave neće se uzeti u razmatranje.